Hütte het s Bähnli näb de beide Ändbahnheef elf Statione uff dr Strecki und brucht 24 Minute, um vo Waldeburg noch Lieschtel z'ko. Intärn hett me em Waldeburgerli s Nummere 19 innerhalb vom Tarifverbund Nordweschtschwiz (TNW) geh. Anders aber als d Tram und Büss im TNW trait s Bähnli die Nummere niene, und hett au kei Zielazeige an de Fahrzüüg. Aber das bruchts jo au nid, wenns nur ei Linie git. Betriberin isch übrigens d Waldenburgerbahn AG.